open-index/open-wikipedia-markdown huggingface dataset:
Helena Gmucová-Zahradníková

**Helena Gmucová-Zahradníková** (* 23. marec 1922, Levoča† 18. marec 2009, Bratislava) bola slovenská operná speváčka.

## Životopis
Narodila sa 23. marca 1922 v Levoči. Jej profesionálna dráha sa začala po absolvovaní štúdia na Štátnom konzervatóriu v Bratislave. Ako sólistku opery Národného divadla v Košiciach, neskôr premenovaného na Štátne divadlo, ju angažoval nestor slovenského divadelníctva, jeho vtedajší šéf Janko Borodáč. S touto divadelnou scénou, na ktorej pôsobila v rokoch 19491982, bola spojená celý svoj umelecký život.

Počas tohto obdobia vytvorila vyše 70 nezabudnuteľných postáv. Už ako mladá operná speváčka upútala priebojným hlasom - dramatickým sopránom. Debutovala s titulnou postavou v Moniuszkovej opere *Halka*, spievala Tatianu v *Eugenovi Oneginovi*, Katrenu v *[[Krútňava (opera)|Krútňave]]*, Miladu v *Daliborovi*, bola prvou slovenskou Šárkou v rovnomennej opere.

Postupne jej dramatický soprán našiel uplatnenie v úlohách talianskeho repertoáru. Bola Aidou, Toscou, Giorgettou v opere *Plášť*, Santuczou v opere *Sedliacka česť*. Vynikala aj v náročných nemeckých partoch opernej tvorby, ako Alžbeta i Venuša v opere *[[Tannhäuser]]* alebo Leonóra vo *Fideliovi*. Vytvorila tiež Jenúfu v opere *[[Jej pastorkyňa (opera)|Jej pastorkyňa]]*, Rusalku i Cudziu kňažnú v opere *[[Rusalka]]*, Káťu v *Káti Kabanovej* aj Ľutomíru vo *[[Svätopluk (opera)|Svätoplukovi]]*.

S doskami sa po 30 troch rokoch rozlúčila ako Santuzza v Mascagniniho opere *Sedliacka česť*. Po odchode z košického divadla žila v Bratislave, kde bola členkou Senior klubu pri Slovenskom národnom divadle.

Vo veku nedožitých 87 rokov zomrela 18. marca 2009.

## Referencie


Kategória:Slovenské operné speváčky
Kategória:Členovia Opery Národného divadla
Kategória:Osobnosti z Levoče
Zoznam írskych grófstiev podľa počtu obyvateľov

[thumb|400px|Rozdelenie [Írsko (ostrov)|Írska na 32 tradičných grófstiev.]]
Toto je **zoznam [[grófstvo (Írsko)|írskych grófstiev]] podľa počtu obyvateľov**. Grófstva v Írsku sú písané normálnym štýlom, kým severoírske sú písané *kurzívou*. Netradičné administratívne grófstva majú krémové pozadie.

Zdroj údajov:
*Posledné severoírske a írske sčítanie.
*Hustota: podľa sčítania 2011

## Poznámky
# Počet obyvateľov miest Dublin, Cork a Galway bol pridaný do grófstiev, do ktorých tradične patrili. 

## Referencie

## Pozri aj
*Zoznam miest v Írsku 

## Zdroj
*

Kategória:Grófstva v Írsku
Kategória:Írske zoznamy
Barnes Railway Bridge

**Barnes Railway Bridge** je dvojica železničných oblúkových mostov s lávkou nachádzajúca sa na hraniciach mestských častí Londýna Richmond a Hounslow.

Most je súčasťou železničnej trate Hounslow Loop Line a v rámci nej sa nachádza medzi stanicami *Barnes Bridge* a *Chiswick*. Výstavba pôvodného mosta bola začatá v roku 1846 a autormi jeho návrhu boli britskí inžinieri Joseph Locke a J. E. Errington, ktorí boli aj autormi návrhu neďalekého mosta Richmond Railway Bridge. Otvorený bol 22. augusta 1849. V roku 1891 bolo po zrútení liatinového mosta pri železničnej stanici *Norwood Junction* rozhodnuté o stavbe nového mosta Barnes Railway Bridge. Nový most bol postavený v rokoch 1894 – 1895 na rozšírených pylónoch starého mosta. Hlavným inžinierom nového mosta bol Edward Andrews. Hounslow Loop Line bola premiestnená na nový most a od jeho otvorenia 6. júna 1895 je starý most nevyužívaný. Hlavné rozpätia oboch mostov majú dĺžku . Pylóny sú z tehiel a sú obložené kameňmi z Bramley Fall. Výška mostov nad hladinou Temže pri nízkom prílive je . Oblúky oboch mostov sú liatinové.

Pri rozširovaní mosta v rokoch 1894 – 1895 bola kvôli veslárskym pretekom The Boat Race postavená aj  široká lávka. V súčasnosti sú Barnes Railway Bridge, Fulham Railway Bridge a Hungerford Bridge jedinými tromi železničnými mostami v Londýne cez Temžu, ktoré slúžia aj pre železničnú dopravu aj pre peších.

Súbor:Barnes.gif|Starší most v roku 1849
Súbor:BarnesRailwayBridge P1020679r.jpg|Podmostie mostov; vľavo starší most, vpravo nový most
Súbor:Barnes Bridge look eastbound.JPG|Lávka


## Referencie

## Iné projekty

## Externé odkazy
* 
* 

Kategória:Architektúra z 1849
Kategória:Oblúkové mosty
Kategória:Mosty v Londýne
Kategória:Železničné mosty v Anglicku
Kategória:Liatinové mosty
Kategória:Mosty cez Temžu
Majstrovstvá Európy vo vodnom póle 1974

**Majstrovstvá Európy vo vodnom póle 1974** boli v poradí 13. majstrovstvá Európy vo vodnom póle, ktoré organizuje Európska plavecká liga (LEN). Konali sa vo Viedni, v Rakúsku v dňoch od 18.25. augusta 1974, za účasti 16 mužských tímov. Zápasy sa odohrali v 2 dejiskách: Wiener Stadionbad a Stadthallenbad. Svoj deviaty titul získalo , ktoré sa v skupine umiestnilo pred obhajcom titulu zo  a .

Oproti predchádzajúcim turnajom sa zmenil systém súťaže. Družstvá sa rozdelili do 2 skupín v rámci výkonnostných kategórií, ktoré sa spoločne organizovali v rovnakom dejisku, a svoje zápasy odohrali iba v týchto skupinách.

## Výsledky
### A kategória

### B kategória

## Konečné poradie

Pozn: Pôvodne si mal na nasledujúcom turnaji ME víťaz B kategórie vymeniť miesto z posledným družstvom A kategórie. Pravidlo sa neskôr zmenilo a družstvá museli absolvovať kvalifikáciu o A/B kategóriu.

## Referencie

## Externé odkazy
* Oficiálna stránka Európskej plaveckej ligy 
* Vodné pólo na oficiálnej stránke Rakúskej plaveckej federácie 

## Zdroje
* ME vo vodnom póle na stránke Európskej plaveckej ligy  
* ME 1974 na stránke todor66.com 
* ME 1974 na stránke the-sports.org 

Kategória:Vodné pólo v 1974
Kategória:Majstrovstvá Európy vo vodnom póle
Vodné pólo
Chránená krajinná oblasť Labské pískovce

**[[Chránená krajinná oblasť]] Labské pískovce** bola vyhlásená 27. júna 1972 výnosom ministerstva kultúry č.j. 4.946 / 72 - II / 2 o zriadení Chránenej krajinnej oblasti Labské pískovce, okres Děčín a Ústí nad Labem na rozlohe , po vyčlenení jej najzachovalejšej severnej časti vyhlásenej k 1. januáru 2000 ako Národný park České Švýcarsko je súčasná rozloha CHKO .

## Umiestnenie
Geograficky zaberá spolu s NP České Švýcarsko prakticky celú geografickú jednotku Děčínská vrchovina s najvyšším vrcholom Děčínský Sněžník - . Zaberá plochu severne od Českého stredohoří zhruba od obce Petrovice a Tiských stien na západe cez Děčín až po Chřibskú na východe.

## Prírodné pomery
Prírodné pomery sú rovnaké ako v NP České Švýcarsko, avšak hustejšie osídlenie zanechalo svoj vplyv v menšej rozmanitosti fauny a flóry. Povrch tvoria pieskovce kriedového obdobia. Počet skalných útvarov v krajine je porovnateľný s národnými parkmi v USA v Arizone a Utahu. Na západe USA sú skalné útvary vplyvom suchého podnebia obnažené, v Labských pieskovcoch sú pokryté lesmi.

Veľmi cenná je zachovaná ľudová architektúra v podobe zrubových domov.

## Maloplošné chránené územia
[thumb|Pieskovcová skala v oblasti [Tiské stěny|Tiských stien]]
### Národná prírodná rezervácia
* Kaňon Labe

### Prírodné rezervácie
* Arba
* Čabel
* Pavlínino údolí
* Libouchecké rybníčky
* Niva Olšového potoka
* Pekelský důl
* Pod lesem
* Rájecká rašeliniště
* Stará Oleška
* PR Za pílou

### Prírodné pamiatky
* Hofberg
* Jeskyně pod Sněžníkem
* Meandry Chřibské Kamenice
* Rybník u Králova mlýna
* Tiské stěny

## Iné projekty

## Externé odkazy
* Stránky Správy CHKO Labské pískovce 
* Fotogaléria z CHKO Labské pískovce 

## Zdroj
* 


Labské pískovce
Kategória:Chránené územia v okrese Děčín
Kategória:Chránené územia v okrese Ústí nad Labem
Selfí

náhľad|Prvé známe selfie, autoportrét Roberta Corneliusa (1839)

**Selfí** alebo **selfie** je fotografický autoportrét, najčastejšie zhotovený digitálnym fotoaparátom alebo telefónom s fotoaparátom (smartfón), pričom fotoaparát nemusí byť držaný v ruke ale na rozšírenie uhľa pohľadu sa môže použiť selfí palica, napríklad pre skupinové selfí. Menej často je používané zrkadlo alebo samospúšť. Selfí sa často vyskytujú na sociálnych sieťach, akými sú napríklad Facebook, Instagram alebo X.

Pojem selfie sa začal zjavovať okolo roku 2000 a postupne sa masovo rozšíril.

## Referencie

## Iné projekty

Kategória:Fotografia
Kategória:Internetová kultúra
Vakcína proti besnote

**Vakcína proti besnote** je vakcína používaná na prevenciu besnoty. Existuje množstvo dostupných vakcín, ktoré sú bezpečné aj účinné. Môžu byť použité na prevenciu besnoty pred, a na určitú dobu aj po vystavení vírusu pohryznutím psom alebo netopierom. Imunita, ktorá sa vyvinie, je dlhodobá po troch dávkach. Zvyčajne sú podávané injekciou do kože alebo svalu. Po nakazení vírusom je vakcinácia zvyčajne používaná spolu s antirabickým imunoglobulínom. Pre ľudí s vysokým rizikom nákazy je odporúčaná vakcinácia. Vakcína je účinná pre ľudí aj zvieratá. Imunizácia psov je vysoko efektívna v prevencii ľudského nakazenia.

Vakcína môže byť bezpečne podaná pre všetky vekové kategórie. U okolo 35 až 45 percent ľudí vyvolá krátkodobé začervenanie a bolesť v mieste injekcie. Okolo 5 až 15 percent ľudí môže mať horúčku, bolesti hlavy alebo nevoľnosť. Po vystavení besnote nie sú žiadne kontraindikácie pre jej použitie. Väčšina vakcín neobsahuje thiomersal. Vakcíny pripravené z nervového tkaniva sú používané v niektorých krajinách, hlavne v Ázii a Latinskej Amerike, ale sú menej účinné a majú väčšie množstvo vedľajších účinkov. Ich použitie nie je odporúčané Svetovou zdravotníckou organizáciou.

Milióny ľudí celosvetovo bolo zaočkovaných proti besnote a predpokladá sa, že vakcína zachraňuje život viac ako 250 000 ľuďom ročne. Nachádza sa na zozname esenciálnych liekov Svetovej zdravotníckej organizácie, čo sú najdôležitejšie lieky odporúčané pre základný zdravotný systém. V roku 2014 sa veľkoobchodná cena liečby pohybuje medzi 44 a 78 americkými dolármi. V Spojených štátoch amerických stojí terapia vakcínou proti besnote viac než 750 amerických dolárov.

## Referencie

Kategória:Vakcíny
Zoznam chránených území v okrese Ústí nad Labem

Toto je **zoznam chránených území v okrese Ústí nad Labem** aktuálny k decembru roku 2015, v ktorom sú uvedené chránené územia v oblasti okresu Ústí nad Labem.
}-->
|}

## Zdroje
* Dáta v tabuľke boli prevzaté z databázy AOPK ČR. 

*(Prírodné rezervácie [[Černá louka (prírodná rezervácia)|Černá louka]] a [[Malhostický rybník]] uvedené v databáze AOPK ČR, sú zaradené v [[Zoznam chránených území v okrese Teplice|zozname chránených území v okrese Teplice]])*
* 

Ústí nad Labem
Ústí nad Labem
Michael Neuman

**Michael Neuman** (* 3. jún 1990, Štokholm, Švédsko) je slovenský krasokorčuliar súťažiaci v mužskej sólovej kategórii. Je majster Slovenska v sezóne 2015/2016, čo mu umožnilo reprezentovať Slovensko na majstrovstvách Európy 2016.

## Kariéra
Neuman sa narodil vo švédskom Štokholme v rodine česko-slovenských emigrantov. Má dvoch bratov (Daniel, Marcel) a dve sestry (Nicole, Sara).

V roku 2015 získal slovenské občianstvo a požiadal o možnosť reprezentovať Slovensko, čo mu Slovenský krasokorčuliarsky zväz umožnil.

## Programy

## Prehľad výsledkov
### Seniorské výsledky

### Juniorské výsledky

## Referencie

## Iné projekty

## Externé odkazy

*  Michael Neuman na stránke Medzinárodnej korčuliarskej únie
* Michael Neuman na Facebooku

Kategória:Osobnosti zo Štokholmu
Kategória:Slovenskí krasokorčuliari
Pod lesem

**Pod lesem** je prírodná pamiatka ev. č. 1890 na severnom okraji mesta Jílové v okrese Děčín. Oblasť spravuje AOPK ČR Správa CHKO Labské pískovce. Lokalita bola do roku 2013 vedená ako prírodná rezervácia, v tomto roku však došlo k prekvalifikovaniu lokality na prírodnú pamiatku a na zväčšenie ochraňovaného územia z  na .

## Ochrana
Predmetom ochrany je fragment zachovalých kvetnatých lúk. Z významných a vzácnych druhov tu rastú napr.: vstavačovec májový, čertkus lúčny, túžobník obyčajný, ostrica prosová.

## Referencie


## Pozri aj
* Zoznam chránených území v okrese Děčín

## Iné projekty

## Externé odkazy
* Nariadenie správy CHKO Labské pískovce o zriadení pamiatky

## Zdroj

Kategória:Chránené územia v okrese Děčín
Kategória:Chránená krajinná oblasť Labské pískovce
Kategória:Jílové
Kategória:Územia európskeho významu v Česku
Bárczyovský kaštieľ

náhľad|Bárczyovský kaštieľ v roku 2013
**Bárczyovský kaštieľ** je jeden z troch kaštieľov z historickej Radvane je situovaný pod vyvýšeninou Hôrka, na ľavom brehu potoka Malachovka (Malachovský potok) západne od mestskej komunikácie vedúcej od Zvolena do centra Banskej Bystrice. Skladá sa z dvoch častí, vstupnej časti a kaštieľa. Vstupná časť je v zachovalom stave a je tu aj herňa a vináreň. Kaštieľ je v súčasnosti v ruinách a pravdepodobne ho v najbližšej dobe čaká asanácia.

## História
Kaštieľ postavila rodina Radvanskovcov ako svoj druhý. Nazýval sa aj horný pretože bol trošku vyššie ako prvý kaštieľ. V roku 1917 prevzal kaštieľ po Kolomanovi Radvanskom Dr. Emil Bárczy. Koncom 60. rokov prešiel kaštieľ strednou opravou a do konca 80. rokov tu bola krčma nazývaná aj „*Furmanská*“. Kaštieľ bol postavený okolo 15. – 16. storočia.

## Zaujímavosti
Na vstupnej časti kaštieľa na stene nad vstupom do areálu sa nachádzal latinský názov „*CELSA CADVINT VIIIIS CRESCVNT VIRTVTE TENELLA TVRRIS LAXA IACET PONDERE PRESSA SVO*“ ktorý datuje kaštieľ do roku 1751, neznamená to však dátum vzniku. Tento nápis bol pri rozsiahlej rekonštrukcii vstupnej časti v roku 1965 odstránený a nahradený nápisom „*Furmanská krčma*“.

## Časti
Kaštieľ sa delí na dve časti: prednú - vstupnú a zadnú - kaštieľ. Predná časť je v dobrom stave. Napravo tu stále sídli herňa a vináreň. Kaštieľ je v zdevastovanom stave. V súčasnosti sa tu nenachádza nič a je v takom zlom stave, že ho čaká asanácia, aj v prípade opravy by musela prebehnúť asanácia a následná celková stavebná rekonštrukcia.

## Referencie

## Zdroj
* *Kniha o Radvani 2015*

Kategória:Radvaň (Banská Bystrica)
Kategória:Kaštiele na Slovensku
Tisikrates z Krotónu

**Tisikrates** alebo **Tisikratés** (*Tisikrates*, iný prepis: *Tisikratés*) bol olympijský víťaz v behu na jedno stadion v rokoch 496 a 492 pred Kr.

Tisikrates z Krotónu bol na 71. a na 72. olympijských hrách korunovaný olivovými vencami za víťazstvá v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda. 
  
Záznam o olympijských víťazstvách Tisikrata je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
 
Olympijské víťazstvá Tisikrata uvádzajú aj antickí autori Dionysios a Pausanias. Dionysios zaznamenal jeho prvé a aj druhé víťazstvo v súvislosti s datovaním udalostí, ktoré sa v tých rokoch udiali v starovekom Ríme a Pausanias uvádza jeho druhé víťazstvo v súvislosti s datovaním opanovania Syrakúz tyranom Gelónom (stalo sa to až v roku 485 pred Kr., nie ako uvádza Pausanias).
   
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Majstrovstvá Európy vo vodnom póle 1981

**Majstrovstvá Európy vo vodnom póle 1981** boli v poradí 15. majstrovstvá Európy vo vodnom póle, ktoré organizuje Európska plavecká liga (LEN). Konali sa v Splite, v Juhoslávii v dňoch od 5.12. septembra 1981, za účasti 19 mužských tímov. Nováčikmi turnaja boli družstvá Dánska a Malty. Titul získalo , ktoré sa v skupine umiestnilo pred  a .

## Výsledky
### A kategória

### B kategória
#### Základné skupiny
##### Skupina A

##### Skupina B

#### Nadstavbové skupiny
##### Skupina o 9.11. miesto

##### Skupina o 5.8. miesto

##### Finálová skupina

## Konečné poradie

## Referencie

## Externé odkazy
* Oficiálna stránka Európskej plaveckej ligy 

## Zdroje
* ME vo vodnom póle na stránke Európskej plaveckej ligy  
* ME 1981 na stránke todor66.com 
* ME 1981 na stránke the-sports.org 

Kategória:Vodné pólo v 1981
Kategória:Majstrovstvá Európy vo vodnom póle
Vodné pólo
Líbyjské more

**Líbyjské more** (po novogrécky *Λιβυκό Πέλαγος*Livyko Pelagos; po starogrécky *Λιβυκόν πέλαγος*Livykon pelagos; po latinsky *Libycum Mare*) je more v Stredozemnom mori medzi Krétou, africkým pobrežím a deltou Nílu, pričom presná západná hranica mora je neistá, obyčajne sa uvádza Tunisko. Východne od Líbyjského mora leží Levantské more a na severe susedí s Iónskym morom.. Líbyjské more je primárne staroveký termín, dnes sa používa pomerne zriedkavo, napríklad Medzinárodná hydrografická organizácia takéto more v Stredozemnom mori nepozná.

## Líbyjské more v staroveku
More sa v staroveku rozkladalo v užšom zmysle od hraníc Egypta po západné hranice starovekej Líbye, t. j. po Veľkú Syrtu, a južne of Kréty. V širšom zmysle Líbyjské more zahŕňalo aj tzv. Africké more (lat. Africum mare, Mare Africanum), t. j. územie od Veľkej Syrty po ústie rieky Oued el-Kebir v dnešnom Alžírsku, alebo podľa iných zdrojov iba územie po dnešné východné pobrežie dnešného Tuniska.

V najširšom zmysle sa ako Líbyjské more alebo Africké more označovalo celé Stredozemné more na pobreží Afriky až po Maroko.

## Grécka časť Líbyjského mora
Líbyjské more obmýva južné pobrežie Kréty v oblasti Messarskej nížiny (roviny) a pohoria Asterusia. Táto oblasť je významná pamiatkami zo sídiel bronzovej doby, ako sú Kommos, Aja Triada a Faistos. 

Okrem Kréty sa v Líbyjskom mori nachádzajú ostrovy Gavdos, Gavdopula, Kufonisi a Chrysi.

## Referencie

## Pozri aj
*Asterusia
*Veľká Syrta

## Iné projekty

Kategória:Moria Atlantického oceánu
Iránska kríza z roku 1946

**Iránska kríza z roku 1946,**  tiež známa ako **Iránsko-azerbajdžanská kríza,** sa udiala po skončení druhej svetovej vojny a bola spôsobená odmietnutím Sovietskeho zväzu vzdať sa okupovaného územia Iránu a to aj napriek opakovaným uisteniam, že tak urobí. V roku 1941 Irán  spoločne okupovali spojené sily sovietskej Červenej armády na severe a Britov v centre a na juhu. Irán používali Američania a Briti ako dopravnú cestu na dopravu zásob na podporu vojnového úsilia vtedy spriateleného Sovietskeho zväzu.

Po okupácii Iránu spojenecké sily súhlasili, že sa stiahnu z Iránu do šiestich mesiacov po ukončení nepriateľských akcií. Avšak keď táto lehota na začiatku roka 1946 vypršala, Sovieti, pod vedením Stalina, zostali v Iráne a miestni prosovietsky orientovaní Iránci vyhlásili separatistickú Azerbajdžanskú ľudovú republiku. 

## Referencie


## Pozri aj
*Trumanova doktrína
* Bagdadský pakt

## Literatúra
*André Fontaine, *La Guerre Froid 1917-1991,*  Edestermann: "kurdský Nezávislosť a rusky Expansion", zahraničných vecí, Vol. 24, 1945-1946, str. 675-686
*George Lenczowski, *Rusko a Západ v Iráne*  (1949)

## Externé odkazy
*Dokumenty o iránskej kríze 

## Zdroj

Kategória:Dejiny Iránu
Kategória:Dejiny Azerbajdžanu
Kategória:Studená vojna
Orlan-10

**Orlan-10** je prieskumné bezpilotné lietadlo, určené na prevádzku v extrémnych klimatických podmienkach. Pomocou vstavanej kamery umožňuje tento dron sledovať rozsiahle územia. Je poháňané dvojlistou vrtuľou umiestnenou v prednej časti.  Vzlet je zabezpečený pomocou katapultu a pristátie pomocou padáku. Systém Orlan-10 je ovládaný dvoj alebo trojčlennou posádkou. Orlan-10 bol vyvinutý Špeciálnym technologickým centrom v Petrohrade.

## Konštrukcia
thumb|Prieskumné bezpilotné lietadlo Orlan-10
Pri stavbe dronu Orlan-10 bola použitá modulárna architektúra, ktorá umožňuje veľmi rýchlo meniť vybavenie lietadla a prepravovať ho v rozloženom stave. Dron je vybavený fotoaparátom a gyroskopicky stabilizovanou televíznou kamerou. Pozemná riadiaca stanica umožňuje ovládať až 4 drony súčasne. Jeden z týchto dronov môže byť použitý na retransmisiu signálu z riadiacej stanice smerom k ďalším dronom, ktoré už nie sú v dosahu stanice. Dosah signálu z riadiacej stanice je .

Po vyplnení stanovenej úlohy je dron navedený operátorom do určitej oblasti, kde pristane pomocou zabudovaného padáku. Okrem toho má integrované ešte dva bezpečnostné systémy, ktoré chránia palubné prístroje v prípade tvrdého pristátia. 

Benzínový motor umožňuje dronu letieť maximálnou rýchlosťou /h a vydržať vo vzduchu až 18 hodín. Maximálna vzletová hmotnosť stroja je , z toho užitočné zaťaženie predstavuje . 

## Nasadenie
V apríli 2015 Rusko dislokovalo drony Orlan-10 v Arktíde. Používajú sa tam na sledovanie námorných trás a na pomoc pri záchranných operáciách. Pri teplotách klesajúcich až na -30 oC je Orlan-10 jedným z mála dronov, schopných operovať v arktickom prostredí. 
### Vojna na Donbase
Podľa vyhlásení ukrajinskej armády boli viackrát pozorované ruské drony nad oblasťou protiteroristickej operácie na Donbase. V máji 2014 bolo zostrelené jedno z týchto prieskumných zariadení, ktoré je údajne modifikáciou ruského bezpilotného lietadla Orlan-10. Bolo vybavené prístrojmi na 3D mapovanie územia a monitorovanie bojov v reálnom čase. Podľa ukrajinských záznamov bolo od začiatku konfliktu na Donbase zostrelených alebo spadlo celkovo osem týchto bezpilotných lietadiel.

### Ruská intervencia v Sýrii
Ako potvrdil hovorca ruskej armády Igor Konašenkov, ruské drony monitorujú zo vzduchu územie bojov v Sýrii. 16. októbra 2015 zostrelila turecká stíhačka na sýrsko-tureckej hranici lietadlo Orlan-10.   

## Špecifikácie
### Hlavné charakteristiky

* **Posádka**: 0 (ovládané na diaľku 2 - 3 osobami)
* **Dĺžka**: 
* **Rozpätie krídel**: 
* **Prázdna hmotnosť**: 
* **[[Maximálna vzletová hmotnosť]]**: 

### Výkony
* **Cestovná rýchlosť**: /h
* **Dolet**: 
* **Akčný rádius**: 
* **Dostup**: 
* **Výdrž**: 10 - 18 hodín

## Referencie

Kategória:Bezpilotné vojenské lietadlá
Majstrovstvá Európy vo vodnom póle 1983

**Majstrovstvá Európy vo vodnom póle 1983** boli v poradí 16. majstrovstvá Európy vo vodnom póle, ktoré organizuje Európska plavecká liga (LEN). Konali sa v Ríme, v Taliansku v dňoch od 20.27. augusta 1983, za účasti 15 mužských tímov. Taliansko bolo organizátorom európskeho šampionátu štvrtýkrát, predtým hostilo toto podujatie v rokoch 1927, 1947 a 1954. Svoj tretí titul získal , ktorý sa v skupine umiestnil pred  a . Pre bronzové Španielsko to bola prvá medaila.

## Výsledky
### A kategória

### B kategória

## Konečné poradie

## Referencie

## Externé odkazy
* Oficiálna stránka Európskej plaveckej ligy 
* Vodné pólo na oficiálnej stránke Talianskej federácie v plaveckých športoch 

## Zdroje
* ME vo vodnom póle na stránke Európskej plaveckej ligy  
* ME 1983 na stránke todor66.com 
* ME 1983 na stránke the-sports.org 

Kategória:Vodné pólo v 1983
Kategória:Majstrovstvá Európy vo vodnom póle
Vodné pólo
South Dublin

**South Dublin** () je grófstvo v Írsku. Je súčasťou grófstva Dublin a nachádza sa v provincii Leinster. Je pomenované po bývalom grófstve Dublin. Miestnou vládou pre grófstvo je Rada grófstva South Dublin. Podľa sčítania obyvateľstva v roku 2011 žije v grófstve  265 205 obyvateľov čím je South Dublin tretie najľudnatejšie grófstvo v štáte. 

## Zdroj
 

Kategória:Grófstvo South Dublin
Kategória:Grófstva v Írsku
Nad Dolským mlýnem

**Nad Dolským mlýnem** je prírodná pamiatka ev. č. 595 východne od dediny Kamenická Stráň, súčasti obce Růžová v okrese Děčín. Oblasť spravuje Správa NP České Švýcarsko.

## Ochrana
Predmetom ochrany je rašelinisko s rojovníkom močiarnym na artézskom prameni v pieskovcoch.

## Referencie


## Pozri aj
* Zoznam chránených území v okrese Děčín

## Iné projekty

## Externé odkazy
* Výnos Ministerstva kultúry o zriadení chránenej oblasti

## Zdroj

Kategória:Chránené územia v okrese Děčín
Kategória:Rašeliniská v Česku
Kategória:Povodie Kamenice
Kategória:Růžová
Kategória:Národný park České Švýcarsko
Kategória:Územia európskeho významu v Česku
Žiar (vrch v Žiari)

**Žiar** () je vrch v pohorí Žiar. Leží nad Poleriekou, približne  severozápadne od mesta Turčianske Teplice.

## Poloha
Nachádza sa v severnej časti pohoria, v geomorfologickom podcelku Vyšehrad. Vrchol leží na území Žilinského kraja, v okrese Turčianske Teplice a v katastrálnom území obce Abramová. Nachádza sa v rázsoche, vybiehajúcej juhovýchodným smerom zo Sokola a nevedie naň značená trasa.  

## Opis
Vrch Žiar leží mimo hlavného hrebeňa, od ktorého je oddelený sedlom. Najmä južné svahy sú z veľkej časti poznačené ťažbou dreva. Severným susedom sú v hlavnom hrebeni situované Chlieviská (), severozápadne susedí vrch Sokol (), na západe sú Závozy () a Čierny diel (), južne sa nachádza Tlstý vrch () a Bukovec (). Celý masív vrchu odvodňuje potok Polerieka a jej prítok Trstenec, smerujúce do rieky Turiec. Najbližším sídlom je juhovýchodným smerom ležiaca osada Polerieka, miestna časť Abramovej, južne leží Brieštie a Slovenské Pravno a východným smerom obec Ondrašová. 

### Výhľady
Vrchol Žiaru je husto zalesnený, no blízke svahy sú po ťažbe pokryté nízkym porastom, umožňujúcim dobrý rozhľad. Viditeľné sú okolité vrchy pohoria a blízka Turčianska kotlina, no pri dobrých podmienkach je pozorovateľná i Veľká Fatra, Kremnické vrchy a časť Vtáčnika.

## Prístup
Na vrchol nevedie značená turistická trasa, preto prístup naň vedie lesnými chodníkmi z blízkej Polerieky a okolia.

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Turčianske Teplice
Kategória:Abramová
Protesty na Námestí Tchien-an-men

[thumb|Protesty na [Tchien-an-men kuang-čchang|Námestí Tchien-an-men, 2. jún 1989]]
[thumb|170px|Protestujúci študent [Pchu Č’-čchiang, 10. máj 1989. Čínske slová napísané na papieri hovoria: *„Chceme slobodu prejavu, zhromažďovania, podporiť World Economic Herald a tých spravodlivých novinárov.“*]]

**Protesty na Námestí Tchien-an-men** boli protesty obyvateľov na Námestí Nebeského pokoja/mieru v čínskom hlavnom meste Peking medzi 15. aprílom a 4. júnom 1989, ktoré násilne potlačila armáda. 

Demonštrujúci požadovali demokratizáciu spoločnosti, rovnako ako sa tomu dialo v rovnakej dobe vo východnej Európe. Protesty ukončila armáda; podľa čínskej vlády tu bolo zabitých 200 až 300 civilistov; 7 000 – 10 000 ich potom malo byť zranených. Podľa vyjadrenia študentskej organizácie a Čínskeho Červeného kríža zomrelo 2 000 – 3 000 ľudí.

Medzi niektorými historikmi je udalosť označovaná ako **Pekinský masaker**. Protestujúci na námestí pochádzali z najrôznejších sociálnych vrstiev (intelektuáli, robotníci atď.). Potlačené povstanie obsahovalo mnoho socialistických elementov, demonštranti napríklad spievali *[[Internacionála (pieseň)|Internacionálu]]*. Niektorí z nich, ako napr. Wang Chuej, ďalej aktívne rozvíjajú kritiku vlády zľava v tzv. Čínskej Novej ľavici.

Dňa 20. mája vyhlásila čínska vláda stanné právo a v noci 3. júna a v ranných hodinách 4. júna začala armáda konať. Na Námestie Nebeského pokoja boli vyslané tanky a ozbrojená pechota, aby protesty ukončili. Oficiálne údaje o počtoch obetí pri potláčaní povstania sa rôznia, rozchádzajú sa od 23 osôb (podľa Komunistickej strany Číny), 400 – 800 (podľa americkej CIA) až po 2 600 osôb (podľa Čínskeho Červeného kríža). Po zásahu bola z krajiny vyhostená zahraničná tlač a domáca tlač bola pod starostlivou kontrolou a cenzúrou, takže o ich krvavom potlačení sa čínsky ľud dozvedal len veľmi ťažko.

## Svetový politický a kultúrny ohlas
[thumb|Pomník obetiam v [poľskom Vroclave]]

Európske štáty na masaker zareagovali vyhlásením embarga na vývoz zbraní do Číny. Pôvodný úplný zákaz však postupne nahradila regulácie vývozu; je možné exportovať len určité druhy zbraní a každý jednotlivý obchod podlieha schváleniu vlády príslušnej krajiny. Napríklad česká vláda v roku 2008 udelila súhlas s predajom súčiastok pre lietadlá L-39 v cene 190 tisíc eur; najvyššieho rozsahu v tom roku dosiahol vývoz z Francúzska (227 miliónov eur). 

Zábery z demonštrácií boli použité v klipe k piesni *Power to the People* od Johna Lennona. Dňa 12. júna 2007 bola vo Washingtone, D. C. predstavená bronzová socha napodobňujúca sochu *Bohyne demokracie*, ktorá sa objavila na záznamoch z revolty krátko pred potlačením.

## Referencie

## Iné projekty

## Externé odkazy
* Fang Čeng o masakru na Tiananmenu: Jak mi vojenský tank rozdrtil nohy 
* Masaker v Pekingu 1989: Rekonštrukcia krok za krokom 
* "Nebeský pokoj už dvadsať rokov" 
* Olga Lomová, Martin Hála, Tchien-an men: Revolver Revue V (1989), 13, 10 s. 

## Zdroj

Kategória:Dejiny Číny
Kategória:Antikomunizmus
Kategória:Politická represia
Kategória:Zločiny proti ľudskosti
Kategória:Protesty
Kategória:Masakre v Číne
Futbalista storočia (Slovensko)

**Futbalista storočia** bola anketa o najlepšieho futbalistu Slovenska 20. storočia. Výsledky ankety boli slávnostne vyhlásené 20. decembra 2000 v Štúdiu L+S v Bratislave za účasti prezidenta Slovenskej republiky Rudolfa Schustera.

## Priebeh ankety

Organizátorom ankety bol denník Pravda, ktorý v roku 2000 okrem tradičnej ankety Futbalista roka vyhlásil ankety Futbalista storočia a Tréner storočia. V ankete hlasovali okrem futbalových odborníkov aj fanúšikovia, na 53 147 anketových lístkoch sa objavilo až 219 mien. V ďalšej fáze vybrala trojčlenná komisia – tréner Arnošt Hložek, športoví novinári Jozef Kšiňan a Igor Mráz užší výber 30 futbalistov a 9 trénerov. Do záverečnej nominácie o prvenstvo v ankete sa podľa počtu hlasov dostali Ján Popluhár, Jozef Adamec a Karol Dobiaš, v kategórii trénerov len na základe hlasovania odborníkov a zástupcov médií Jozef Vengloš, Anton Malatinský a Michal Vičan.

Slovenským futbalistom storočia sa stal Ján Popluhár, 62-násobný reprezentant Česko-Slovenska, strieborný medailista z MS 1962 v Čile, v roku 1965 historicky prvý víťaz ankety Futbalista roka v Česko-Slovensku. V roku 1963 si zahral vo Výbere sveta proti Anglicku pri príležitosti 100. výročia založenia Futbalovej asociácie Anglicka, dvakrát bol nominovaný do mužstva Európy. Víťaza ankety dekoroval Josef Masopust, český Futbalista storočia, v roku 1962 držiteľ Zlatej lopty. Pôvodne plánovaná účasť „kráľa futbalu“ Pelého sa zrušila kvôli zmene termínu poduajtia. 

Druhé a tretie miesto obsadili dvaja hráči „zlatej éry“ Spartaka Trnava, jeden z najlepších kanonierov v histórii slovenského futbalu Jozef Adamec, takisto finalista z Čile 1962 a dvojnásobný Futbalista roka v Česko-Slovensku Karol Dobiaš, majster Európy 1976.

Trénerom storočia sa stal celosvetovo uznávaný odborník Jozef Vengloš, s reprezentáciou  postúpil dvakrát na majstrovstvá sveta, ako asistent trénera Václava Ježka majster Európy 1976. V rokoch 1993 –1995 prvý tréner reprezentácie  v ére samostatnosti.

## Výsledky ankiet Futbalista a Tréner storočia

## Pozri aj
* Futbalista roka (Česko-Slovensko)
* Futbalista roka (Slovensko)

## Referencie

Kategória:Futbal na Slovensku
Kategória:Futbalové ocenenia
Kategória:Slovenské futbalové ocenenia
Kategória:Slovenské športové ocenenia
Sire Records

**Sire Records** je americká nahrávacia spoločnosť, ktorú vlastní Warner Music Group. Nahrávky distribuuje firma Warner Bros. Records.  

## História
Firmu založili Seymour Stein a Richard Gottenhrer v roku 1966. Pôvodne sa spoločnosť volala *Sire Productions*. Jej prvé nahrávky distribuovala  spoločnosť *London Records*. Na začiatku svojej kariéry firma otvorila dvere na americký trh mnohým britským underground umelcom. 

V rokoch 1970 ~ 1971 obstarala distribúciu firma Polydor Records. Počas tejto éry bolo vytvorené logo spoločnosti.

## Hudobníci
*The Ramones  
*Madonna
*Depeche Mode
*Lou Reed
*Regina Spektor
*Soft Cell (US)

## Externé odkazy
* Discogs profile

## Zdroj

Kategória:Hudobné vydavateľstvá USA
Majstrovstvá Európy vo vodnom póle mužov 1985

**Majstrovstvá Európy vo vodnom póle mužov 1985** boli v poradí 17. majstrovstvá Európy vo vodnom póle mužov, ktoré organizuje Európska plavecká liga (LEN). Konali sa v Sofii, v Bulharsku v dňoch od 4.11. augusta 1985, za účasti 16 mužských tímov. Titul obhájil , ktorý sa v skupine umiestnil pred  a .

## Výsledky
### A kategória

### B kategória

## Konečné poradie
} na MS 1986
|- bgcolor="#FFDAB9"
|align=center| 17px || 
|- 
|align=center| 4. || 
|- 
|align=center| 5. || 
| bgcolor=#CCFFCC| postup na MS 1986
|- 
|align=center| 6. || 
|- 
|align=center| 7. || 
|- 
|align=center| 8. || 
|-
| colspan=2|
|- 
|align=center| 9. || 
|- 
|align=center| 10. || 
|- 
|align=center| 11. || 
|- 
|align=center| 12. || 
|- 
|align=center| 13. || 
|- 
|align=center| 14. || 
|- 
|align=center| 15. || 
|- 
|align=center| 16. || 
|}

## Referencie

## Externé odkazy
* Oficiálna stránka Európskej plaveckej ligy 
* Oficiálna stránka Bulharskej vodnopňolovej federácie (archive.org) 

## Zdroje
* ME vo vodnom póle na stránke Európskej plaveckej ligy  
* ME 1985 na stránke todor66.com 
* ME 1985 na stránke the-sports.org 

Kategória:Vodné pólo v 1985
Kategória:Majstrovstvá Európy vo vodnom póle
Vodné pólo
Prótofanes z Magnésie nad Maiandrom

**Prótofanes** alebo **Prótofanés** (*Prótofanes*, iný prepis: *Prótofanés*) bol olympijský víťaz v zápasení a v pankratiu v roku 92 pred Kr.

Prótofanes z maloázijskej Magnésie nad Maiandrom bol na 172. olympijských hrách korunovaný olivovými vencami za víťazstvá v zápasení a pankratiu. Zápasenie (palé) sa v Olympii zaviedlo už v roku 708 pred Kr. a prvým víťazom tejto disciplíny bol Eurybatos zo Sparty. Prvým víťazom v pankratiu bol v roku 648 pred Kr. Lygdamis zo Syrakúz.

Záznam o olympijských víťazstvách Prótofana je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
 
Olympijské víťazstvá Prótofana uvádza aj antický cestovateľ a spisovateľ Pausanias, ktorý v súvislosti s ním zaznamenal aj zvláštnu historku: „*Z Magnésanov pri Léthaiu (Léthaios, prítok rieky Maiandros) si Prótofanés odniesol víťazstvo v Olympii v ten istý deň v pankratiu a v zápasení. Do jeho hrobu raz vnikli lupiči v túžbe po koristi, po lupičoch tam potom vošli ľudia pozrieť sa na mŕtvolu, ktorá nemala rozdelené rebrá, ale zrastené od pliec až po najmenšie rebrá, lekármi zvané nepravé."* (Išlo pravdepodobne o degeneratívný proces na hrudníku, prejavujúci sa stuhnutím svaloviny až do stupňa tvrdosti kosti [myositis ossificans]. Vo vyššom štádiu je svalové tkanivo podobné kostnému tkanivu). 
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Kategória:Víťazi starovekých olympijských hier v pankratiu
Lužické šipáky

**Lužické šipáky** (na niektorých mapách uvedené ako *Lužické Šípáky*) je prírodná pamiatka na katastri obce Lužice v okrese Most v Úsťanskom kraji. Rozkladá sa 300 metrov východne od obce Lužice a zhruba 9 km od mesta Most na príkrom svahu nad cestou spájajúcou Lužice a Dobrčice.

## Ochrana
Prírodná pamiatka bola vyhlásená 30. júna 1993 v I. zóne Chránenej krajinnej oblasti České středohoří z dôvodu ochrany predovšetkým dubu plstnatého (tzv. šipak), ktorého sa v mieste vyskytuje viac ako 200 exemplárov všetkých vekových kategórií od najmladšej generácie až po veľmi staré jedince mimoriadnej veľkosti a zaujímavých tvarov. Pôvodne tu boli chránené len vzrastom najväčšie exempláre formou pamätných stromov. Súbor, ktorý na území rastie, je však tak mimoriadny, že bol vyhlásený prírodnou pamiatkou. Vedľa duba je tu zaznamenaný výskyt i vzácnejších druhov rastlín, ako napr. kavyľ Ivanov, kozinec rakúsky a ľalia zlatohlavá.

Oblasť je tiež dôležitou paleontologickou lokalitou. Geologický podklad tvorí čadič a kriedové sedimenty. Pôda je tu bohatá na ílové minerály, čo zapríčiňuje relatívne časté zosuvy pôdy. Zosúvaním je značne poškodená aj cesta Lužice-Dobrčice, ktorá tvorí južnú hranicu prírodnej pamiatky a ktorá je preto pre automobily neprejazdná.

## Referencie


## Externé odkazy
* Informácie na stránkach Českej geologickej služby
* Lužické Šipáky na turistických informáciách
* Životné prostredie na stránkach mesta Mostu 
* Lužické Šipáky na stránkach CHKO České stredohorie 

## Zdroj

Kategória:Chránená krajinná oblasť České středohoří
Kategória:Chránené územia v okrese Most
František Mrázik

**František Mrázik** (* 12. apríl 1914, Žilina, Rakúsko-Uhorsko – † 22. september 2001, Poprad, Slovensko) bol slovenský horolezec, horský vodca, funkcionár horskej služby, znalec Vysokých Tatier.

## Životopis
Vyrástol v rodine železničiara so šiestimi súrodencami. Vyštudoval obchodnú akadémiu. Zamestnal sa v Sporiteľni a neskôr v podniku Slovena v Žiline. Tú sa spoznal s jedným zo zakladateľov horolezeckého spolku JAMES Mikulášom Mlynarčíkom. Pravdepodobne práve on ho ovplyvnil a priviedol do hôr. V roku 1951 sa zamestnal v podniku Tatranské chaty v Tatranskej Lomnici. Mal dostatok príležitostí, aby sa začal venovať horolezectvu a lyžovanie. Nové skúsenosti mu pomohli začleniť sa medzi dobrovoľných členov Tatranskej horskej služby. V roku 1952 ho prijali za profesionálneho záchrancu a od roku 1954 bol náčelníkom Tatranskej horskej služby. V rokoch 19561976 bol náčelníkom Horskej služby Československého zväzu telesnej výchovy na Slovensku. Od roku 1968 predsedal Rade celoštátnej horskej služby bývalej Československej socialistickej republiky, od roku 1978 bol jej čestným predsedom.

Zaslúžil sa o vznik Strediska lavínovej prevencie v Jasnej a bol pri začlenení Horskej služby na Slovensku v roku 1968 do medzinárodnej organizácie horských služieb IKAR. Poľskí dobrovoľní horskí záchranári (GOPR) ho poctili čestným členstvom v ich organizácii. Na Slovensku ho ocenili mnohými vyznamenaniami Horskej služby a zlatým odznakom JAMES. V roku 1997 mu poľský prezident Aleksander Kwaśniewski udelil vyznamenanie *Oficiersky kríž* za rozvoj poľsko-slovenskej spolupráce.

### Horolezecké aktivity
Bol horským vodcom I. triedy. Na Gerlachovskom štíte bol s klientmi viac ako stokrát. Bol členom horolezeckých expedícií na Pirin, v Alpách, na Kaukaze a v roku 1969 himalájskej expedície na Nanga Parbat.

### Publikačná činnosť
Bol autorom stoviek článkov v slovenských i českých masmédiách. Vydal knižku *Priekopníci horskej služby na Slovensku* (1993), bol autorom knižky *Strechy nad oblakmi* (o histórii horských chát vo Vysokých Tatrách), ktorá vyšla v roku (1998). V roku 1998 mu redakcia *Tatranského dvojtýženníka*, na základe ankety čitateľov, pri príležitosti jeho 85 narodenín, udelila titul „Človek Tatier 1998“. František Mrázik je pochovaný na cintoríne v Novom Smokovci.

## Referencie


Kategória:Slovenskí horolezci
Kategória:Slovenskí autori náučnej literatúry
Kategória:Osobnosti zo Žiliny
Kategória:Osobnosti Vysokých Tatier
Interregnum

**Interregnum** (z lat. *inter* = medzi, *regnum* = vláda, kráľovstvo) alebo **medzivládie** je historické obdobie bez organizovanej politickej moci, resp. obdobie vlády slabého panovníka.

Počas Rímskeho kráľovstva bolo interregnum obdobie medzi úmrtím kráľa a nastúpením nového, počas republiky odbobie medzi skončenia vlády konzulov do zvolenia nových (posledný prípad sa stal 52 pred Kr.) a počas cisárstva obdobie medzi smrťou cisára a nástupom nového.

V stredoveku interregium znamenalo obdobie keď bol trón bez panovníka alebo existovalo viacero kandidátov na panovníka bez centrálnej moci.

V súčasnosti interregnum môže znamenať:
* v monarchii: obdobie medzi smrťou, odstúpením alebo zosadením starého panovníka (vrátane pápeža) a intronizáciou nového alebo obdobie vlády slabého panovníka
* v republike: obdobie prerušenia činnosti vlády alebo bez vlády

## Referencie

## Pozri aj
* sedisvakancia

Kategória:Monarchia
Kategória:Filozofia práva
Kategória:Politická filozofia
Kategória:Rímske právo
Majstrovstvá Európy vo vodnom póle 1934

**Majstrovstvá Európy vo vodnom póle 1934** boli v poradí 4. majstrovstvá Európy vo vodnom póle, ktoré organizuje Európska plavecká liga (LEN). Konali sa v Magdeburgu, v Nacistickom Nemecku v dňoch od 12.19. augusta 1934, za účasti 10 mužských tímov. Dejiskom zápasov bol Europakampfbahn. Svoj štvrtý titul v rade získalo , ktoré sa vo finálovej skupine umiestnilo pred domácim  a . Pre strieborné Nemecko to bola prvá medaila.

## Výsledky
### Základné skupiny
#### Skupina A

#### Skupina B

----

### Nadstavbové skupiny
#### Skupina o 5.8. miesto

#### Finálová skupina

## Konečné poradie

## Referencie

## Externé odkazy
* Oficiálna stránka Európskej plaveckej ligy 
* Vodné pólo na oficiálnej stránke Nemeckej plaveckej federácie 

## Zdroje
* ME vo vodnom póle na stránke Európskej plaveckej ligy  
* ME 1934 na stránke todor66.com 
* ME 1934 na stránke the-sports.org 

Kategória:Vodné pólo v 1934
Kategória:Majstrovstvá Európy vo vodnom póle
Vodné pólo
Chrysi

**Chrysi** () alebo **Gaiduronisi** () je neobývaný grécky ostrov ležiaci asi  južne od  Kréty oproti Ierapetre v Líbyjskom mori. Asi 700 m východne od neho je ostrovček Mikronisi. Administratívne patria oba ostrovy do obce Ierapetra v Lasithi.

## Turistika
Na Chrysi sa možno dostať po mori z Ierapetry alebo Myrtosu.  Najvyšší bod ostrova sa volá Kefala („hlava“)  a má nadmorskú výšku  V západnej časti ostrova sa nachádza kaplnka svätého Mikuláša (datovaná približne do 13. storočia). Na ostrove je aj soľná panva, starý prístav, minojské ruiny, maják a cintorín z rímskeho obdobia. Vďaka plytkému moru v okolí ostrova je populárne šnorchlovanie a potápanie. V zálivoch Belegrina, Hatzivolakas a Kataprosopo je veľká druhová rozmanitosť mušlí.

Ostrov je dostupný z Ierapetry od polovice mája do neskorého októbra. Plavba loďou trvá asi 50 minút. Na južnom pobreží je taverna. Prenocovanie nie je povolené. Na ostrove nie je pitná voda.

## Ochrana prostredia
Ostrov je chránený ako „oblasť veľkej prírodnej krásy". Na ostrove je najväčší prírodný porast *[[Juniperus macrocarpa]]* v Európe. Väčšina stromov má vek okolo 200 rokov a priemernú výšku 7 metrov, no nájdu sa aj 300 ročné stromy vysoké 10 metrov. Ich hustota je približne 28 stromov na hektár.

## Galéria

Chrissi Island's Golden Coast in Ierapetra, Crete, Greece.jpg|Zlaté pobrežie
Chrissi.jpg|Pláž na Chrissi
Chrissi-travellingrunes-019.jpg|Kaplnka sv. Mikuláša


## Referencie

* 

## Iné projekty

## Externé odkazy
* Chrissi Island (po anglicky, 52 Translation Option)
* Chrissi Island (po anglicky)

Kategória:Ostrovy Grécka
Kategória:Kréta
Kategória:Pláže v Grécku
Kategória:Národné parky v Grécku
Parmeniskos

**Parmeniskos** (*Parmeniskos*) môže byť:
* grécky gramatik v 2. stor. pred Kr. pozri Parmeniskos (gramatik)
* starogrécky filozof (pythagorovec), pozri Parmeniskos z Metapontu
* dvojnásobný olympijský víťaz v 1. stor. pred Kr., pozri Parmeniskos z Kerkyry
Majstrovstvá Európy vo vodnom póle 1954

**Majstrovstvá Európy vo vodnom póle 1954** boli v poradí 8. majstrovstvá Európy vo vodnom póle, ktoré organizuje Európska plavecká liga (LEN). Konali sa v Turíne, v Taliansku v dňoch od 31. augusta5. septembra 1954, za účasti 12 mužských tímov. Nováčikmi turnaja boli družstvá Rumunska a Sovietskeho zväzu. Taliansko organizovalo európsky šampionát druhýkrát, predtým hostilo toto podujatie v roku 1927, v Bologni. Dejiskom zápasov bol Piscina dello Stadio Civico. Titul získalo , ktoré sa vo finálovej skupine umiestnilo pred  a domácim . 

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### 2. fáza
#### Skupina E

#### Skupina F

----

### 3. fáza
#### Skupina o 5.8. miesto

#### Finálová skupina

## Konečné poradie

## Referencie

## Externé odkazy
* Oficiálna stránka Európskej plaveckej ligy 
* Vodné pólo na oficiálnej stránke Talianskej federácie v plaveckých športoch 

## Zdroje
* ME vo vodnom póle na stránke Európskej plaveckej ligy  
* ME 1954 na stránke todor66.com 
* ME 1954 na stránke the-sports.org 

Kategória:Vodné pólo v 1954
Kategória:Majstrovstvá Európy vo vodnom póle
Vodné pólo
Zoznam chránených území v okrese Most

Toto je **zoznam chránených území v okrese Most** aktuálny k decembru roku 2015, v ktorom sú uvedené chránené územia v oblasti okresu Most.

## Zdroje
* Dáta v tabuľke boli prevzaté z databázy AOPK ČR.
* 

Most
Most
Majstrovstvá Európy vo vodnom póle 1947

**Majstrovstvá Európy vo vodnom póle 1947** boli v poradí 6. majstrovstvá Európy vo vodnom póle, ktoré organizuje Európska plavecká liga (LEN). Konali sa v Monte Carle, v Monaku v dňoch od 10.14. septembra 1947, za účasti 10 mužských tímov. Titul získalo , ktoré sa vo finálovej skupine umiestnilo pred  a . Pre víťazné Taliansko to bola vôbec prvá medaila. Predchádzajúci päťnásobný majster Európy z  skončil až na 4. mieste.

## Výsledky
### Základné skupiny
#### Skupina A

Pozn: O poradí na prvých troch miestach rozhodla Medzinárodná plavecká federácia.

#### Skupina B

#### Skupina C

----

### Nadstavbové skupiny
#### Skupina o 4.6. miesto

#### Finálová skupina

## Konečné poradie

## Referencie

## Externé odkazy
* Oficiálna stránka Európskej plaveckej ligy 

## Zdroje
* ME vo vodnom póle na stránke Európskej plaveckej ligy  
* ME 1947 na stránke todor66.com 
* ME 1947 na stránke the-sports.org 

Kategória:Vodné pólo v 1947
Kategória:Majstrovstvá Európy vo vodnom póle
Vodné pólo
Parmeniskos z Kerkyry

**Parmeniskos** (*Parmeniskos*) bol olympijský víťaz v behu na jedno stadion v rokoch 96 a 88 pred Kr.

Parmeniskos, syn Filiska z Kerkyry, bol na 171. a na 173. olympijských hrách korunovaný olivovým vencom zo stromu rastúceho v posvätnom okrsku boha Dia za víťazstvá v behu na jedno stadion. Kanadský historik Mark Golden, emeritný profesor klasických štúdií na Univerzite vo Winnipegu, uvádza, že Parmeniskos vyhral ako dorastenec beh na dve stadiá a beh na dlhú trať na hrách (*Amfiaareia*) v Órópu, ktoré sa v pravidelnom štvorročnom cykle slávili na počesť argejského kráľa Amfiaraa.

Dvojnásobné olympijské víťazstvo Parmeniska je uvedené v starovekom diele *Kronika* (gr. Chronografia) od historika Eusebia z Kaisareie, ktorý do knihy prepísal aj zoznam olympijských víťazov z písomností Iulia Africana, autora mnohých písomných diel, zachovaných prevažne len vo fragmentoch.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Hammersmith Bridge

**Hammersmith Bridge** je cestný visutý most v Londýne na rieke Temža spájajúci mestské časti Hammersmith and Fulham a Richmond. Je najstarším dodnes existujúcim visutým mostom na londýnskom úseku Temže.

Výstavba pôvodného reťazového mosta bola začatá v roku 1825 a po dokončení v októbri 1827 sa stal prvým visutým mostom cez Temžu v Londýne. Otvorený bol 6. októbra 1827. Hlavným inžinierom bol William Tierney Clark, ktorý je slávny najmä ako autor návrhu budapeštianskeho mosta Széchenyi lánchíd. Výstavba mosta stála 80 000 libier a na moste bolo vyberané mýto. Hlavné mostné rozpätie s dĺžkou  bolo po dokončení tretím najdlhším mostným rozpätím v Európe (po Menai Suspension Bridge a Union Bridge). Dĺžka bočných rozpätí bola . Výška mosta bola  a vrcholy pylónov sa nachádzali  nad úrovňou vozovky. Šírka vozovky bola  a dva chodníky po jej stranách boli  široké. 

V marci 1869 bolo kvôli hustej premávke na moste a jeho záťaži v podobe nekoľkotisícového davu pozorovateľov veslárskych pretekov The Boat Race rozhodnuté o stavbe nového mosta. Na začiatku 80. rokov 19. storočia bol starý most zničený a na jeho mieste bol v roku 1884 postavený dočasný. Výstavba nového mosta bola začatá v roku 1886 a ukončená o rok neskôr; otvorený bol 18. júna 1887 Eduardom, Princom z Walesu. Autorom návrhu mosta bol Sir Joseph Bazalgette, známy ako inžinier ďalších významných londýnskych mostov, napr. mostov Putney Bridge alebo Albert Bridge, ako aj londýnskeho kanalizačného systému. Pylóny nového mosta boli postavené na základoch pylónov starého mosta, preto má nový most rovnakú dĺžku rozpätia. Celková šírka nového mosta je  a šírka vozovky je . Jeho výstavba stála 71 500 libier. 

Nový most sa viackrát stal terčom rôznych frakcií Írskej republikánskej armády. Prvý pokus o zničenie mosta bol neúspešný a uskutočnil sa 29. marca 1939; miestna kaderníčka Maurice Childs našla pod mostom kufor s bombou, ktorý následne hodila do rieky. Ďalší neúspešný pokus o zničenie mosta sa uskutočnil 26. apríla 1996, kedy bola pri moste nájdená semtexová nálož vytvorená Dočasnou IRA. 1. júna 2000 bol most poškodený náložou odpálenou Pravou IRA. 

Pri trojtýždňových opravách mosta v roku 2000 bolo nainštalované nové osvetlenie mosta.


Súbor:Suspension Bridge, over the Thames at Hammersmith - Shepherd, Metropolitan Improvements (1828), p221.jpg|Starý most v roku 1828


## Referencie

## Iné projekty

## Externé odkazy
* 
* 
* 1887 Hammersmith Bridge v databáze *Bridgemeister*

Kategória:Architektúra z 1887
Kategória:Visuté mosty
Kategória:Mosty v Londýne
Kategória:Cestné mosty v Anglicku
Kategória:Mosty cez Temžu